Lumineers Cost Scarsdale, NY
Lumineers Cost - Near You in Scarsdale, NY
cheap veneers in Scarsdale NY
celebrity veneers 02886
lumineers teeth Bellevue Washington
tooth caps Coral Gables 33134
cost of veneers in 94539
tooth implants cost Charleston SC Thermae 2000, Bij Thermae 2000: gehele dag wellness: bespaar 35% in Brugge via Social Deal
Afhalen: Indiaas 2-gangendiner à la carte
Taj Mahal Brugge Vw group global sales jan may 2014 ... by Shrawan Raja 919 views
Volkswagen Social Media Analysis Q4... by Unmetric 1073 views
2016-06 Mexico Car Sales Volkswagen... by Uli Kaiser 84 views
Presentación Volkswagen by Ravsyn R. 10422 views
VW GROUP by Dmitry Priezzhiy 9136 views
Publicado en: Motor, Entretenimiento y humor, Deportes Tussen generasies – Baby Boomer vs Generasie Y
JY LEES NOU Tussen generasies – Baby Boomer vs Generasie Y
Of jy 20 of 50 is – die wêreld vóél jou invloed, want jy’s lid van een van twee generasies met groot impak. Maar om mekaar tog net beter te verstaan . . .
My storie: Sy’s perfeksionisties, gedrewe om uit te styg, met ’n werk-etos wat nie slaplê duld nie. ’n Ware Baby Boomer (BB) in haar vyftigs. Haar kinders, jong volwassenes, leef op hul beurt in die oomblik, bekommer minder oor die toekoms en kan ’n honderd goed tegelyk doen. Tipies van Generasie Y. Elsabé Pepler (53) van Bloemfontein en haar dogters, Mia (20) en Gretha (18), is weliswaar van verskillende generasies, maar hulle het dít gemeen: Die wêreld neem deeglik van hulle kennis. BB’s bly danksy wetenskaplike vordering gesond en leef langer. Hulle het meer geld as jonger generasies en kan daarom meer koop en bestee. In hul “ouer” jare pak hulle met nuwe energie (en geld) allerhande avonture aan. Daarom kan niemand hulle ignoreer en as “oor die muur” afmaak nie. Hulle is té belangrik vir die ekonomie. Generasie Y, daarenteen, is aan die voorpunt van tegnologie en kreatiwiteit. Hulle dink en doen heeltemal anders as vorige generasies en herskryf die reëls van werk en lewe. ’n Generasie is mense met gemeenskaplike ervarings oor ’n tydperk van sowat 25 jaar, verduidelik dr. Graeme Codrington, kenner van nuwe tendense in die werkplek en mede-skrywer van Mind the Gap (saam met Sue Grant-Marshall, Penguin, 2004). Daar is die Stilles, Baby Boomers en Generasie X, Y en Z. Mense van ’n spesifieke generasie is nie almal presies dieselfde nie, maar hulle deel ’n waardestelsel: Dit wat jy as goed of sleg, reg of verkeerd, normaal of vreemd beskou. “Ek voel veiliger in groot maatskappye, maar maak nou die denkskuif na entrepreneur-wees,” vertel Elsabé. Sy het ’n doktorsgraad in kommunikasie- en mediastudie en is ’n konsultant en opleier. “Ek vrees die mag van tegnologie en die media, maar ek bly by met die geduldige hulp van my kinders. Ek het ’n iPod, iPhone en die internet, maar bekommer my oor die rekenings daarvoor. “Toe ek jonger was, was dit belangrik om te trou, kinders te hê en myself te vestig – dis immers van my verwag. Ek het skuldig gevoel oor buitehuwelikse seks. Mettertyd het ek verander in ’n feminis, ’n vegter vir vroue. Ek is geskei en stoei my eie pad deur die lewe oop – want my individuele ontwikkeling is nou belangriker as huweliksukses.” Mia is ’n student in mediastudie aan die Universiteit van die Vrystaat. “Haar laptop het ’n virus en sy huil haar lewe is verby!” sê Elsabé. “Gretha is in matriek en heeltemal gaga oor die internet, iPods en televisie. Hul belangrikste verhoudings is met die tegnologiese media - altyd daar as hulle dit nodig het. “Leiers en gesagsfigure word wantrou en hulle lag vir die Baby Boomers se bekrompenheid. Hulle is gelowige kerkgangers in ’n hip vernuwingskerk waar die band se musiek my verwilder. Ek is nog bang vir ’n kwaai God wat my gaan straf as ek nie perfek is nie. Hulle staan in verstomming oor ’n genadige God wat hulle aanvaar nes hulle is. “Groot organisasies is uit: Hulle praat van eie sakeondernemings. Geld is vir hulle iets om die lewe mee te geniet. Dit pla hulle nie dat hulle nie vaste verhoudings het nie, nes ander studente met wie ek te doen het. Hul geluk en ontwikkeling is belangrik – nie trou nie. My kinders dink feminisme is belaglik: Alle mense is eenders. Mans behandel hulle soos gelykes.”
Ontmoet Generasie Y Hulle is gebore van die 1980’s tot 2000’s* en is tussen 9 en 29 jaar oud. Hulle’s nie meer teenagers nie, hulle is screenagers! Hulle word voor die TV-, rekenaar- en selfoonskerm groot en kommunikeer op ’n nuwe manier: Op MySpace, Twitter of Facebook, of via MXit.
Lewensgehalte is vir GY’s waardevol. Volgens die webblad http://boomborn.com/ het BB-ouers hul kinders nooit iets geweier nie, buiten tyd saam met hul ouers. Dít lei tot nuwe verwagtinge: GY’s wil nie soos hul ouers lang ure werk en hulle doodstres nie. Geld is net ’n middel tot ’n doel: Om te reis en te jol.
Werknemers moet hulle voorberei op dié generasie wat buigsaamheid, vryheid en ’n gebalanseerde leefwyse as hul reg beskou, sê Codrington-hulle in Mind the Gap!
Vir die BB-base is dit frustrerend dat GY’s nie hul voete soen nie. GY’s voel jy verdien nie respek net omdat jy ’n titel het nie. Hulle wil ook redes hê waarom hulle sekere goed moet doen. Ouers se tradisionele “omdat ék so sê” werk nie.
Dit frustreer die BB-ouer dat ’n GY-kind heeltyd verveeld is. GY’s is “stimulus-junkies” wat teen ’n vinniger pas as die wêreld om hulle beweeg. Hulle kan boonop hul aandag op verskeie plekke verdeel, sê Codrington-hulle. Kyk maar hoe ’n GY met vyf vriende oor verskillende onderwerpe kan gesels op MXit – terwyl hy TV kyk én met jou gesels. Hy verloor nie die draad van één gesprek nie.
Ontmoet die Baby Boomers Hulle is tussen 49 en 64 jaar oud en gebore van 1945 tot die 1960’s* – in die nasleep van die Tweede Wêreldoorlog, volgens boomborn.com. Talle soldate het toe getrou om die oorwinning oor Duitsland en Japan te vier en baie kinders is gebore, vandaar die baie BB’s. In die sestigs het die BB’s sosiale sedes met vrye seks en dwelmmisbruik uitgedaag. Met hul lang hare, bandanas en sandale het hulle vir hul stemmige ouers (die Stil Generasie, sien kassie hieronder) tong uitgesteek. Toe word hulle groot – en werk harder as enige vorige geslag. Hulle was die eerste jappies. Materiële dinge en geld, geld, geld is belangrik. Hul werk is hul lewe en bepaal hul identiteit. Hulle sorg vir die langste tydperk van welvaart nóg in die Westerse wêreld. Graeme beskryf hulle as “toegeeflike ouers”, ’n oorreaksie op hul eie streng opvoeding. Hulle wil hul kinders se vriende wees en moedig hulle aan om hul eie menings te hê. Pa én Ma werk egter en gehaltetyd word ’n gonswoord. Egskeidings (en enkelouers) neem toe. Die BB’s is tans besig om al die opvattings oor die ouderdom te herskryf. Danksy die mediese wetenskap en ’n goeie dieet voel hulle gesond en energiek. Hulle kan jare jonger lyk vanweë die spronge wat estetiese medisyne maak. Die teenverouderingsmark floreer. Elsabé sê sy dink nie dit gaan oor oppervlakkige skoonheid, jeug en verjonging nie. Die BB soek ’n gehaltelewe.
Irritasies ... en ontmoetings Die groot moontlike ontmoetingsplek vir die BB en GY is media en tegnologie: selfone, iPods, die internet, digitale kameras, ensovoorts, sê Elsabé.
Dan's daar ook die Stilles, X en Z*
Die Stil Generasie: As kinders is hulle “gesien maar nie gehoor” nie. Gebore 1930’s en 1940’s Belangrikste invloede Groot Depressie, Tweede Wêreldoorlog Kernwaardes Hardwerkend, gedissiplineerd, toegewyd, bly lewenslank by een werk, haat skuld, selfopofferend, konformeer, beskeie, geduldig, druk nie sommer emosies uit nie, plig kom voor plesier, min verbeelding of avontuurlus.
Generasie X: Gebore 1960’s tot 1980 Belangrikste invloede Globalisering, sosiale, politieke en ekonomiese onrus Kernwaardes Pro-verandering, apaties teenoor gesag, globaal bewus, tegno-geletterd, individualisties, behoeftes moet dadelik bevredig word, informeel, soek opwinding, verhoudings (veral familie) is belangrik. “Hulle is nie heeltemal so verknog aan tegnologie soos GY’s nie," sê Elsabé.
Generasie Z (ná X en Y): Gebore in die 2000’s. Hulle word groot in ’n tyd van wêreldwye onsekerheid en krisisse en gaan waarskynlik pragmaties, terughoudend en versigtig wees. Hulle gaan tegelykertyd hul identiteit as wêreldburgers én lede van ’n sekere kultuur uitleef.
Die akteurs Elize Cawood en Wilson Dunster (Baby Boomers) kan hul aktrise-dogter, Jenna (22), baie van toneelspel leer. As dit by die tegnologie kom, steek hulle egter kers op by haar en haar broer, Luke (21). Jenna vertel: “My ma kan dieselfde dinge as ek op die rekenaar doen, dit het haar net langer gevat om te leer. My ouers het groot ontsag vir die internet. Dit het hulle ’n rukkie gevat om te snap wat ek bedoel met: ‘Google dit net!’” Elize sal steeds onnadenkend biblioteek toe gaan en in ’n ensiklopedie na inligting gaan soek. Die tegnologie is wel gerieflik, maar sy vertrou nie die vrede heeltemal nie. “’n Mens se brein móét later kook,” sê sy. So tien jaar gelede het dit ál haar konsentrasie geverg net om die muis op die skerm te laat beweeg. Sy was bang sy druk die verkeerde knoppie en alles verdwyn. “Maar dit kan nie sommer gebeur nie, dis ’n slim ding daai!” Wilson stoei dapper voort. Jenna sê: “Ons moet hom gedurig herinner om sy selfoon saam te dra. Vir sy verjaardag het ons vir hom ’n MP3-speler gekoop. Hy’s mal daaroor, maar ek moet hom gereeld met die ‘klein masjientjie’ help.” Luke is eintlik die een met die kop vir tegnologie en leer sy pa. Hy piets hom glad speels op die hand. “Nie so nie, só . . . !” Nes Wilson kleintyd met hom gedoen het. (Luke oorweeg ’n loopbaan in die web- of musiekbedryf.) As Elize lus is vir geselskap, bel sy ’n vriendin: “Kom ons gaan drink koffie.” Jenna hou ook daarvan om mense in die oë te kyk as hulle gesels, maar Facebook is lekker om met vriende oorsee te kommunikeer. Die tegnologie kán jou egter sosiaal strem, sê sy. “Ek het iemand ontmoet wat in SMS-geselstaal praat! Hy sê nie: ‘Dit was nou snaaks nie.’ Hy sê: ‘LOL’ (laugh out loud). En in plaas van om te sug, sê hy: ‘Sug’.” Creepy, meen Jenna.
Hoe adverteer ons nou? Die twee generasies se smaak in advertensies verskil hemelsbreed • Volgens dr. Graeme Codrington skrik media-hype GY’s af en herken hulle gou vals pogings om hip, koel of relevant te wees. Daarteenoor werk realiteit, ironie en die naakte waarheid vir hulle. Sprite was bv. in die kol met sy Image is nothing-advertensie.
Vir hulp Kontak dr. Elsabé Pepler by 083 273 9183 of elsabe.pepler@gmail.com. Besoek dr. Graeme Codrington se webblad, www.TomorrowToday.uk.com.